MLDataScientist/Wikipedia-uzbek-2024-05-01 huggingface dataset:
Diyor Xolmatov

Diyor Akmal oʻgʻli Xolmatov (2002-yil 22-iyul, Fargʻona) — oʻzbek futbolchisi, Paxtakor klubi va Oʻzbekiston U23 futbol terma jamoasi yarimhimoyachisi.

Biografiyasi

Ilk yillari 
Diyor Xolmatov 2002-yil 22-iyulda tugʻilgan. Diyor taniqli futbolchi Akmal Xolmatovning farzandi. U Paxtakor futbol akademiyasi bitiruvchisi hisoblanadi. 2021-yilgacha Diyor Xolmatov Paxtakor U18 tarkibida harakat qilgan. Paxtakor U18 safida 3 ta oʻyinda maydonga tushib 1 ta gol urgan. Umumiy hisobda 19 daqiqa maydonda harakat qildi. 2021-yilning 1-yanvar kuni Paxtakorning asosiy jamoasi safiga qoʻshiladi. Diyor Xolmatov transfermarktdagi narxi 400ming yevroni tashkil etadi.

Futbolchilik faoliyati

Paxtakor safida 
Diyor Xolmatov 2021-yilning 1-yanvar kuni Paxtakorning asosiy jamoasi safiga qoʻshiladi. Diyor Xolmatov 2021-yilgi mavsumda Paxtakor safida Oʻzbekiston superligasida 19 ta oʻyinda maydonga tushib 1 ta gol kiritdi va Oʻzbekiston kubogida 3 ta oʻyinda maydonga tushdi. Umumiy hisobda 1306 daqiqa maydonda harakat qildi. 2021-yilning 21-dekabrda Paxtakor klubi Diyor Xolmatov bilan shartnomani 2 yilga uzaytirdi. Oʻzbekistonning 2021-yildagi futbol boʻyicha eng yaxshilarini aniqlash uchun sport jurnalistlari oʻrtasida soʻrovnoma oʻtkazildi. Unga koʻra Diyor Xolmatov 71 ball bilan eng yaxshi yosh futbolchilar ichida 3-oʻrinni oldi. Transfermarkt portali va Championat.asia sayti hamkorlikda 2021-yilning eng yaxshilarini aniqlashdi. Unga koʻra Diyor Xolmatov Superliganing eng yaxshi yosh futbochlisi deb topildi. Diyor Xolmatov 2022-yilgi mavsumda Paxtakor safida Oʻzbekiston superligasida 10 ta, Oʻzbekiston kubogida 1 ta va Osiyo chempionlar ligasida 4 ta oʻyin oʻtqazadi. Umumiy hisobda 407 daqiqa maydonda harakat qildi.

Terma jamoadagi faoliyati 
Diyor Xolmatov Oʻzbekistoning bir qancha yosh toifalarida uynagan. Jumladan: Oʻzbekiston U19, Oʻzbekiston U21 va Oʻzbekiston U23. Oʻzbekiston U21 jamoasidagi ilk debyut oʻyinini 2021-yil 28-may kuni Ukraina U21 jamoasiga qarshi oʻtqazgan. Oʻzbekiston U23 jamoasidagi ilk debyut oʻyinini 2021-yil 27-oktabr kuni Saudiya Arabistoni U23 jamoasiga qarshi oʻtqazgan. Diyor Xolmatov 2022-yil Oʻzbekistonda boʻlib oʻtgan AFC U-23 Osiyo chempionati uchun Oʻzbekiston U23 yakuniy 23 ta futbolchidan iborat qaydnomasiga kiritildi.

Faoliyatidagi statistikasi

Klub safidagi statistikasi

Oʻzbekiston milliy futbol terma jamoasi safida statistikasi

Yutuqlari 
Paxtakor: Oʻzbekiston Superkubogi 2021, 2022

Paxtakor: Oʻzbekiston Superligasi 2020, 2021, 2022, 2023

Manbalar

Havolalar 

 

22-iyulda tugʻilganlar
2002-yilda tugʻilganlar
Fargʻonada tugʻilganlar
Yashayotgan insonlar
Fargʻona sport kishilari
Oʻzbekistonlik erkak futbolchilari
Erkak futbol yarim himoyachilari
Paxtakor jamoasi futbolchilari
O‘zbekiston yoshlar terma jamoasi futbolchilari
Oʻzbekiston Superligasi futbolchilari
Osiyo Kubogi 2023 futbolchilari
Salvatore „Sal“ Zizzo Jr.

Salvatore Zizzo Jr. () 1987-yil 3-aprelda AQShning Kaliforniya shtatidagi San-Diego hududida tavallud topgan.

Zizzo amerikalik futbolchi boʻlib, maydonda himoyachi vazifasini bajargan.

Jamoalardagi faoliyati 

Maktabda boʻlganida, Zizzo futbol va beysbol oʻynay boshlagan. Los-Anjelesdagi Kaliforniya universitetiga oʻqishga kirganidan soʻng u institutning futbol jamoasiga qoʻshilgan. Zizzo 2006 va 2007-yillarda USL PDLning „Orange County Blue Star“ jamoasida ham oʻynagan.

2007-yilda yoshlar oʻrtasidagi jahon chempionatidan soʻng Zizzo Germaniyaning „Hannover 96“ klubi bilan shartnoma imzolagan. 2008-yilning 10-mayida u Bundesligadagi debyutini „Verder“ga qarshi o‘tkazdi. Yuqori raqobat tufayli Zizzo asosan zaxira oʻrindigʻida oʻtirgan. 2009-yilning yozida u „Fortuna Dyusseldorf“ga ijaraga oʻtgan.

2010-yil 21-iyulda Zizzo o‘z vataniga qaytib, AQShning „Chivas“ jamoasiga qo‘shilgan. 22-avgust kuni „Dallas“ga qarshi oʻyinda u MLS (Major liga soccer — Oliy futbol ligasi)da debyut qildi.

2011-yil 15-fevralda Zizzo „Portlend Timbersga“ tarkibiga qoʻshilgan. 26-mart kuni Kanadaning „Toronto“ jamoasiga qarshi oʻyinda u yangi jamoasi safida debyut qilgan. 2012-yil 15-avgustda Zizzo MLSdagi ilk golini „Toronto“ darvozasiga kiritdi.

2013-yil 13-dekabrda uchun „Sporting Kansas City“ safiga qoʻshilgan. 2014-yilning 8-martida „Sietl Saunders“ga qarshi oʻyinda Sal yangi jamoada debyut qildi. 23-sentabr kuni KONKAKAF Chempionlar ligasining 2014/15-yilgi mavsumida Nikaraguaning „Real Esteli“ jamoasiga qarshi oʻyinda Zizzo „Sporting Kansas City“ safida ilk golini urdi.

2019-yilning 21-mayida Sal Zizzo futboldagi faoliyatini yakunlaganini rasman eʼlon qilgan.

2019-yil 11-dekabrda Zizzo o‘z faoliyatini davom ettirdi va „San-Diego Loyal“ning yangi USL chempionati franshizasining birinchi o‘yinchisiga aylandi. 2020-yil 7-martda u klubning „Las-Vegas Lights“ga qarshi debyut uchrashuvida ishtirok etdi. 2021-yilgi mavsum oxirida Zizzo futboldagi faoliyatini yakunlaganini yana eʼlon qildi.

Xalqaro faoliyati 
2007-yilda Zizzo AQSh yoshlar terma jamoasi tarkibida Kanadada boʻlib oʻtgan yoshlar oʻrtasidagi jahon chempionatida chorak finalga chiqdi. Oʻsha yilning 22-avgustida Shvetsiyaga qarshi oʻrtoqlik oʻyinida Sal ikkinchi boʻlimda Damarkus Bisli oʻrniga AQSh terma jamoasida debyut qildi. U olimpiya terma jamoasida ham oʻynagan, ammo 2008-yilgi Olimpiya oʻyinlarida ishtirok etmagan.

Jamoalari

Manbalar
Mehriddin Abdullayev

Mehriddin Abdullayev Razzoqovich — 1969-yil Buxoro viloyatining Jondor tumanida tugʻilgan. „Bunyodkor“ futbol klubi prezidenti, „O‘zbekneftgaz“ AJ boshqaruv raisi. 1993-yilda Toshkent davlat iqtisodiyot universitetini, 2005-yilda Toshkent davlat yuridik universitetini tamomlagan. Mutaxassisligi — iqtisodchi, huquqshunos. 1969-yil Buxoro viloyatining Jondor tumanida tugʻilgan

Faoliyati 
Mehriddin Abdullayev mehnat faoliyatini 2003-yili Jondor tumanidagi Markaziy bankda boshlagan. 2003−2006-yilllar oraligʻida bankning Buxoro viloyati Bosh boshqarmasi boshlig‘i lavozimlarida ishlagan. Keyinchalik mamlakatning bank tizimida turli lavozimlarida, xususan 2006−2010-yillarda Markaziy bankning hududiy boshqarmasi rahbari, Milliy bank raisining birinchi o‘rinbosari, „Asaka“ banki filiali boshqaruvchisi lavozimlarida ishlagan.

2010-yildan mehnat faoliyatini O‘zbekiston Respublikasi Moliya vazirligida davom ettirdi. 2010−2012-yillarda Pensiya jamg‘armasi ijrochi direktori, 2012−2015-yillarda Moliya vazirining o‘rinbosari, 2015−2016-yillarda Respublika yo‘l jamg‘armasi ijrochi direktori lavozimlarida faoliyat yuritgan. 2016−yilda Buxoro viloyati hokimining huquqni muhofaza qilish organlari, yoshlar siyosati faoliyatini muvofiqlashtirish, maʼmuriy masalalar va o‘zini-o‘zi boshqarish organlari birinchi o‘rinbosari, 2017-yilda hokimliklarning boshqaruv tuzilmasi yangilanganidan keyin viloyat hokimining iqtisodiyot va biznes masalalari bo‘yicha birinchi o‘rinbosari bo‘lib ishlagan. 2016−2017-yillar oraligʻida Buxoro viloyatining hokim o‘rinbosari va birinchi o‘rinbosari lavozimlarida faoliyat koʻrsatgan

2017-yil dekabr oyidan boshlab O‘zbekiston Respublikasi Prezidentining farmoni bilan Mehriddin Abdullayev O‘zbekiston Respublikasi Hisob palatasi raisining birinchi o‘rinbosari lavozimida ishlashidan oldin ushbu palata raisi o‘rinbosari lavozimida ishlab kelgan. 2022-yil 4-sentyabrdagi Neft va gaz sanoati xodimlarining kasb bayrami munosabati bilan hamkasblariga tabrik yoʻllagan. Mehriddin Abdullayev boshchiligida Bunyodkor klub rahbariyati, futbolchilar va fan klub aʼzolari ishtirokida o‘tkazilgan yig‘ilishda 2021−2022-yillardagi klubdagi salbiy koʻrsatkichlarni keskin tanqid qildi.

Manbalar 

Neft sanoatidagi odamlar
Iqtisodchilar
Huquqshunoslar
Viva la Vida

„Viva la Vida“ (; ) — „Coldplay“ ingliz rok-guruhi ijro etgan qoʻshiq. Qoʻshiqni guruhning barcha aʼzosi hamkorlikda yozgan. Tarona 2008-yilning 13-iyun kuni „Viva la Vida or Death and All His Friends“ nomli toʻrtinchi studiyaviy albomining ikkinchi singli oʻlaroq chiqarilgan. „Viva la Vida“ matnida tarixga va nasroniylik diniga shamalar mavjud. Kompozitsiya davomida torli-kamonli cholgʻular yordamida ijro etilgan ohang qayta-qayta takrorlanadi. Qoʻshiq davomida koʻproq cholgʻular partiyalari qoʻshib borilgan.

„Viva la Vida“ qoʻshigʻini tanqidchilar yuqori baholagan va taronaning bozori chaqqon boʻlgan. Qoʻshiq Buyuk Britaniya singllar xit-paradida hamda Billboard Hot 100 xit-paradida birinchi pogʻonagacha koʻtarilgan. Qoʻshiq „Coldplay“ guruhining bu ikki xit-paradning eng yuqori pogʻonasiga koʻtarilgan ilk kompozitsiyasidir. Shuningdek, qoʻshiq 2009-yil „Yil qoʻshigʻi“ () nominatsiyasida „Grammy“ mukofoti bilan taqdirlangan.

Qoʻshiq nomi ispancha boʻlib, XX asrda yashab, ijod qilgan meksikalik rassom Frida Kahlo kartinasidan olingan. Tarona lya-bemol major tonalligida yozilgan. Gguruhning oʻsha paytgacha chiqarilgan boshqa ashulalaridan farqli oʻlaroq, „Viva la Vida“ qoʻshigʻini ijro etishda elektrogitara asosiy cholgʻu rolini bajarmagan. Buning oʻrniga ashula asosan torli-kamonli cholgʻular, kompyuter yordamida qayta ishlangan pianino hamda litavra va cherkov jomi kabi urma zarbli cholgʻular bilan ijro etilgan.

Qoʻshiqning asosiy klipini rejissor Hype Williams suratga olgan. Unda guruh aʼzolari rassom Eugène Delacroixning „La Liberté guidant le peuple“ asari fonida qoʻshiqni ijro etayotgani tasvirlangan. Anton Corbijn qoʻshiq uchun Niderlandiyada alternativ klip suratga olgan. Unda „Coldplay“ solisti Chris Martin qoʻshiqning asosiy qahramoni — qirol rolini ijro etgan.

Manbalar

Havolalar 
 
 

Coldplay qoʻshiqlari
2008-yil qoʻshiqlari
Ingliz tilidagi qoʻshiqlar
Silvia Stroescu

Silvia Alexandra Stroescu (1985-yil 8-mayda tugʻilgan, Buxarest, Ruminiya) — ruminiyalik badiiy gimnastikachi. Stroescu  Ruminiya terma jamoasi bilan Olimpiyada, jahon va Yevropa chempionatlari oltin medali sovrindori hisoblanadi.

Dastlabi hayoti va faoliyati 
Stroescu oʻz avlodining eng muvaffaqiyatli oʻsmir gimnastikachilaridan biri edi. Uning yoshlik davridagi asosiy yutuqlari nufuzli Top Gym Trophy (1998) va gimnastika boʻyicha oʻsmirlar oʻrtasidagi 2000-yilgi Yevropa chempionatida toʻrtta medal (ikkita oltin va ikkita kumush) qoʻlga kiritilishi edi. Ushbu chempionatlarda u polda mashq qilish bo'yicha oltin medalni qoʻlga kiritdi (9,725), Sabina Cojocar bilan muvozanat nurida oltin medalni qoʻlga kiritdi (9,6).Ruminiya terma jamoasining kumush medali qoʻlga kiritilishida katta roʻl oʻynadi.Stroescu chempionatda jamoadoshi Sabina Cojocardan keyin koʻpkurashda ikkinchi (37,973) oʻrinni egalladi.

Keyingi faoliyati 
Uning yirik xalqaro tadbirdagi debyuti 2001-yilgi Jahon chempionatida boʻlgan. Bu yerda Stroescu toʻsin va notekis barlarda bellashish orqali Ruminiya terma jamoasi chempionligiga hissa qoʻshdi.Oʻsha yili u Marian Drǎgulesku bilan birgalikda Shveysariya kubogi musobaqasida gʻolib chiqdi. 2002-2003-yillarda u yirik xalqaro musobaqalarda qatnasha olmadi, lekin u milliy chempionatlarda va baʼzi xalqaro oʻrtoqlik musobaqalarida qatnashdi. Ikki yilga safdan chiqqanidan soʻng, Stroescu 2004- yilgi Yevropa chempionati uchun jamoaga qoʻshildi va u yerda jamoa chempionligiga hissa qoʻshdi. 2004-yilgi Olimpiada oʻyinlaridan bir necha hafta oldin u Olimpiya terma jamoasiga kiritilmagani uchun hafsalasi pir boʻlib, gimnastikadan voz kechishga qaror qildi. Biroq, uning umidsizliklari qisqa umr koʻrdi va u jarohat olgan Aura Muntyanu oʻrniga jamoaga kiritildi. Stroescu Afinaga joʻnab ketdi va gimnastika boʻyicha Ruminiya ayollar jamoasining (oltita musobaqada toʻrtta oltin, bitta kumush va bitta bronza) aʼzosi edi, ular orasida Oana Ban, Monika Rosu, Katalina Ponor, Daniela Sofroni va Aleksandra Eremiya ham bor edi. Jamoa aʼzolari koʻpchilik raqiblariga qaraganda kamroq tajribaga ega boʻlishsa-da, ruminiyaliklar jamoa oltinini qoʻlga kiritish uchun har bir tartib(chiqishni)ni amalga oshirishdi. Jahon chempioni AQSh ikkinchi, Svetlana Xorkina boshchiligidagi rossiyaliklar esa bronza medalini qoʻlga kiritdi.

Manbalar 

Yashayotgan insonlar
1985-yilda tugʻilganlar
Gimnastikachilar
Gimnastikachi ayollar
O‘zbekiston futbol bo‘yicha ayollar milliy terma jamoasi o‘yinlari (1995-2005)

Ushbu maqolada futbol bo‘yicha O‘zbekiston ayollar terma jamoasining 1995-2005-yillardagi o‘yinlari keltirilgan.

1995-yil

1996-yil 
O‘tkazilmagan

1997-yil

1998-yil 
O‘tkazilmagan

1999-yil

2000-yil 
O‘tkazilmagan

2001-yil

2002-yil 
O‘tkazilmagan

2003-yil

2004-yil 
O‘tkazilmagan

2005-yil

Manbalar

Yana qarang 
O‘zbekiston futbol bo‘yicha ayollar milliy terma jamoasi o‘yinlari (2006-2015)
Oʻzbekiston ayollar milliy futbol terma jamoasi
Halima Alimova

Halima Alimovna Alimova — (1940-yil, 21-aprel, Namangan, Oʻzbekiston SSR, SSSR) — taniqli oʻzbekistonlik olima. Texnika fanlari doktori (1994), professor (1991).

Tarjimayi holi 
Halima Alimova 1940-yil 21-aprelda Namangan viloyati Uchqoʻrgʻon tumanida tavallud topgan. Oliy maʼlumotli. Texnika fanlari doktori (1994), professor (1991). U 1961-yil Toshkent to’qimachilik institutini tugatgan. Halima Alimova dastlabki mehnat faoliyatini  Margʻilon ipak kombinatida boshlagan. U 1970—1990-yillar Oʻzbekiston SSR yengil sanoat vaziri oʻrinbosari, Davlat plan qoʻmitasi raisining birinchi oʻrinbosari, Oʻzbekiston SSR oliy soveti deputati, Sobiq ittifoq xalq deputati, Oʻzbekiston kasaba uyushmalari raisi, xotin-qizlar qoʻmitasi raisi, 1990—2005-yillar Toshkent toʻqimachilik va yengil sanoat instituti rektori, 2005-yildan buyon „Ipak texnologiyasi“ kafedrasi professori. Halima Alimova hozirgi kunda  jamoat ishlarida faol ishtirok etib kelmoqda.

Ilmiy faoliyati 
Halima Alimova ipakning chiqindisiz texnologiyasini, toʻqimachilik texnika-texnologiyasini yaratish boʻyicha oʻz ilmiy maktabini yaratdi. U oʻz sohasi boʻyicha 400 dan ortiq ilmiy maqola,  2 ta darslik, 52 ta patent, 12 ta monografiya muallifi.  Halima Alimova 7 nafar texnika fanlari doktori, 9 nafar texnika fanlari nomzodini tayyorlagan. U  Xitoyning Sichuan yengil va qog’oz sanoati universiteti hamda Ivanovo to’qimachilik akademiyasining faxriy professori, „Xalqaro to’qimachilik Akademiyasi“ ning akademigi, „Nufuzli tinchlik elchisi“ faxriy unvoniga ega.

Mukofotlari 
Halima Alimovaning ilmiy faoliyati va davlat oldidagi xizmatlari munosib baholanib, 1966-yil II darajali Fidokorona mehnati uchun medali, 1976-yil Hurmat belgisi ordeni, 1991—2001-yil Mustaqillik ko’krak nishoni, 2017-yil Doʻstlik ordeni, 2018-yil Mehnat faxriysi I darajali koʻkrak nishoni bilan mukofotlangan.

Manbalar
Alina Jidkova

Alina Vladimirovna Jidkova (1977-yil 18-yanvarda tugʻilgan) — rossiyalik sobiq professional tennischi. Faoliyati davomida Jidkova 2005-yilda Meksika Ochiq chempionatida WTA juftlik chempionligini qoʻlga kiritdi. Shuningdek, u ITF musobaqalarida toʻqqizta yakkalik va toʻqqizta juftlik chempionligini qoʻlga kiritgan. 2005-yil mart oyida Jidkova dunyodagi eng yaxshi yakkalik musobaqalar reytingida 51-oʻrinni egallagan boʻlsa, 2003-yil avgust oyida u juftliklar reytingida 50-oʻrinni egalladi.

Yoshligi 
Alina Sovet Ittifoqining oʻsha paytdagi poytaxti Moskvada muhandis va sobiq professional ogʻir atletikachi Vladimir va maktab oʻqituvchisi, 100 metrga yugurish boʻyicha sportchi Lina oilasida tugʻilgan. Uning bir akasi bor, Dmitriy, sobiq bokschi, hozirda u qurilish biznesiga ega. Alina oʻzining dastlabki yillarini Moskvaning „Spartak“ tennis klubida oʻtkazdi. Keyinchalik Alina Qoʻshma Shtatlarga koʻchib oʻtdi va Floridadagi Nik Bolletyrening tennis akademiyasida tahsil oldi.

Tennis faoliyati 
2004-yilda u Serena Wlliamsni toʻgʻridan-toʻgʻri magʻlub etib, Generali Ladies Linz musobaqasining chorak finaliga chiqdi. Williamsdan tashqari, Alina Yelena Yankovich, Mery Peers, Samantha Stosur, Alisia Molik, Chanda Rubin, Amanda Coetzer, Brenda Shults-MacCarti, Amy Frazier, Petra Martich va boshqa taniqli tennischilarga qarshi baxslarida gʻalaba qozongan. 2005-yilda Alina Tatyana Perebiynis bilan hamkorlikda Akapulkoda boʻlib oʻtgan WTA Tour turnirining juftlik bahslarida gʻolib chiqdi.

Nafaqa va murabbiylik faoliyati 
2010-yilgi mavsum oxirida Jidkova professional tennisni tark etdi. Uning soʻnggi rasmiy yakkalik oʻyini 2016-yilgi Olimpiya chempioni Monika Puigga qarshi oʻtkazildi. Keyinchalik u Galina Voskoboyeva, Kseniya Pervak va Kaia Kanepi uchun murabbiy boʻlib ishlagan. Murabbiy sifatida Alina Jidkova Kaia Kanepi bilan 2017-yilda AQSH Ochiq chempionati turnirining chorak finaliga chiqdi.

Shaxsiy hayoti 
Jidkova Florida shtatining Boca Raton shahrida istiqomat qiladi va tadbirkor Sascha Ghodsga turmushga chiqqan. Jidkova va Sascha Ghods 2010-yil 18-dekabrda Avstriyaning Vena shahrida boʻlib oʻtgan marosimda turmush qurishdi.

WTA karyera finallari

Juftliklar: 4 (1 ta chempionlik, 3 ta ikkinchi oʻrin)

Manbalar 

Yashayotgan insonlar
1977-yilda tugʻilganlar
Gimnastika
Gimnastikachilar
Gimnastikachi ayollar
Erika Fasana

Erika Fasana (1996-yil 17-fevralda tugʻilgan) — italiyalik badiiy gimnastikachi.U oʻz mamlakati uchun 2012-yilgi Yozgi Olimpiya oʻyinlari va 2016-yilgi Yozgi Olimpiya oʻyinlarida ishtirok etgan. U polda „Chusovitina“ mashqini bajargan birinchi italiyalik gimnastikachi hisoblanadi.

Dastlabki faoliyati

2010-yil 
Mart oyida Fasana Italiyaning Jesolo shahri kubogida ishtirok etdi. U 56,050 ball bilan musobaqada uchinchi o‘rinni egalladi.

Aprel oyi oxirida Fasana Buyuk Britaniyaning Birmingem shahrida boʻlib oʻtgan Yevropa chempionatida ishtirok etdi. U 54,325 ball bilan Italiya jamoasining uchinchi oʻrinni egallashiga hissa qoʻshdi va individual tarzda u 52,925 ball bilan finalda beshinchi oʻrinni egalladi. Musobaqa finallarida u 13,912 ball to‘plagan holda sakrash bo‘yicha uchinchi, 11,575 ball bilan notekis to‘siqlar bo‘yicha sakkizinchi o‘rinni egalladi.

2011-yil 
Iyul oyida Fasana Turkiyaning Trabzon shahrida bo‘lib o‘tgan Yevropa yoshlar yozgi Olimpiya festivalida ishtirok etdi. U Italiya jamoasining birinchi oʻrinni egallashi uchun 55,300 ball toʻplagan va individual tarzda u 55,450 ball bilan finalda ikkinchi oʻrinni egalladi. Musobaqa finalida u 14.088 ball bilan sakrash boʻyicha uchinchi, notekis toʻsiqlar boʻyicha 13.450 ball bilan uchinchi va pol mashq bajarishda 13.525 ball bilan ikkinchi oʻrinni egalladi.

Keyingi faoliyati

2012-yil 
Yanvar oyida Fasana Buyuk Britaniyaning London shahrida boʻlib oʻtgan London Prepares seriyasida ishtirok etdi. U 56,016 ball bilan Italiya terma jamoasining birinchi oʻrinni egallashiga hissa qoʻshdi. Musobaqa finalida Fasana 13,708 ball toʻplagan holda oltinchi oʻrinni egalladi.

May oyida Fasana Belgiyaning Bryussel shahrida boʻlib oʻtgan Yevropa chempionatida ishtirok etdi. U 56,799 ball bilan Italiya jamoasining uchinchi oʻrinni egallashiga hissa qoʻshdi. Musobaqa finalida u 14.003 ball bilan sakrashda yettinchi oʻrinni egalladi. Fasana, „Medalimizning asosiy sababi, birinchi navbatda, jamoamiz edi. Biz bir-birimizni qoʻllab-quvvatladik va qoʻlimizdan kelganini qilishga qaror qildik. Ishonchimiz komil ediki, agar biz oʻz ishimizni yolgʻiz bajarishimiz kerak boʻlsa ham, biz har doim barcha jamoalar, oʻsmirlar, kattalar va barcha murabbiylar tomonidan kuchli qoʻllab-quvvatlanamiz.“

London Olimpiadasi 
Iyul oyi oxirida Fasana 2012-yilda Buyuk Britaniyaning London shahrida bo‘lib o‘tgan yozgi Olimpiya o‘yinlarida ishtirok etdi. Saralash bahslarida u 53,965 ball bilan oʻttizinchi oʻrinni egalladi. Jamoa finalida Fasana tayanchda 13,733 ball, notekis panjaralarda 13,600 ball bilan Italiya jamoasining yettinchi oʻrinni egallashiga hissa qoʻshdi.

2015-yil 
Fasana 2015-yilning mart oyida Amerika kubogida qatnashib, bronza medalini qoʻlga kiritgan edi.

Manbalar 

1996-yilda tugʻilganlar
Yashayotgan insonlar
Gimnastikachilar
Gimnastikachi ayollar
Taras Shevchenko haykali (Toshkent)

Taras Shevchenko haykali — ukrainalik shoir, yozuvchi va rassom Taras Grigoryevich Shevchenko haykali, haykaltarosh Leonid Grigoryevich Ryabtsevning asari 2002-yil 20-dekabrda Toshkentda ochilgan. Yodgorlikning ochilishida Ukraina prezidenti Leonid Kuchma tashrif buyurgan.

Yodgorlik Taras Shevchenko koʻchasida, ukrainalik shoirga bagʻishlangan katta mozaik panno roʻparasida oʻrnatilgan. Panel Taras Shevchenko nomidagi 110-sonli maktab binolaridan birining devorida joylashgan.

Tavsif 

Yodgorlik kulrang granit poydevorga oʻrnatilgan Taras Shevchenkoning yarim uzunlikdagi haykali boʻlib, uning pastki qismi stilize qilingan Ukraina bezaklari bilan bezatilgan. Haykalda palto kiygan, yelkasiga kalta plash kiygan Taras Shevchenko tasvirlangan. Shoir chap qoʻlida kitob yoki daftarga oʻxshash narsalarni ushlab turadi. Yodgorlikka anʼanaviy bitik oʻrniga kub shaklida boʻlgan va haykal bilan bir butunlikni tashkil etuvchi haykal negizida shoirning shaxsiy imzosi tasviri oʻyib ishlangan.

Tarix 
Zamonaviy Oʻzbekiston hududida ukrain diasporasining mavjudligi 3 asrdan ortiq tarixga ega. Oʻzbekiston va Ukraina xalqlari oʻrtasidagi turli xil madaniy va tarixiy aloqalar bilan koʻp narsa Taras Shevchenko nomi bilan bogʻliq. Maʼlumki, shoir surgunda boʻlib, 1848—1849-yillarda A. I. Butakov boshchiligidagi Orol ekspeditsiyasida Qoraqalpogʻistonning shimoliy qismini oʻrgangan.

Taras Shevchenko haykalining birinchi varianti 1920-yil 21-noyabrda Toshkentda oʻrnatilgan.

2000-yil oktyabr oyida Ukraina Prezidenti Leonid Kuchmaning Oʻzbekistonga rasmiy tashrifi chogʻida u Oʻzbekiston Prezidenti Islom Karimov bilan birgalikda ukrainalik shoirning boʻlajak haykali oʻrniga yodgorlik toshini qoʻygan. Ikki yil oʻtib, 2002-yil 20-dekabrda Leonid Kuchma Toshkentda Taras Shevchenko haykalini tantanali ravishda ochdi. Ushbu haykal toshkentlik haykaltarosh Leonid Grigoryevich Ryabtsev tomonidan yasalgan.

Yodgorlik Taras Shevchenko nomidagi koʻchada oʻrnatilgan. Shaharning bu hududi Toshkent zilzilasidan keyin, shu jumladan, Ukraina SSRdan kelgan ishchilar tomonidan qayta qurilgan. Ushbu koʻchada Shevchenko nomidagi 110-maktab ham joylashgan, Taras Shevchenko nomi bilan atalgan maktab, ukrainalik meʼmor I. Yu. Karakis loyihasi boʻyicha qurilgan. Maktab binolaridan birining devorida rassom Kutkinning katta mozaik pannosi oʻrnatilgan boʻlib, unda qoʻlida kobza bilan Taras Shevchenko tasvirlangan.

Manbalar 

Bronza haykallar
Pages with unreviewed translations
John Charles

William John Charles (1931-yil 27-dekabr - 2004-yil 21-fevral) — uelslik futbolchi, markaziy hujumchi yoki markaziy himoyachi sifatida o'ynagan.

Manbalar 

Italiyadagi muhojir futbolchilar
Juventus F.K. oʻyinchilari
Serie A futbolchilari
Birinchi divizion/Premer-liga toʻpurarlari
Futbol assotsiatsiyasi hujumchilari
Uels futbolchilari
2004-yilda vafot etganlar
1931-yilda tugʻilganlar
Bobby Charlton

Robert Charlton (1937-yil 11-oktyabr – 21-oktyabr 2023-yil) – yarim himoyachi yoki hujumchi sifatida oʻynagan ingliz sobiq futbolchisi.

Manbalar 

UEFA Chempionlar Ligasida gʻolib boʻlgan futbolchilar
Manchester United F.K. oʻyinchilari
Laureus World Sports Awards sovrindorlari
FIFA Century Club
FIFA 100
Angliya futbolchilari
Oltin toʻp sohiblari
Futbol assotsiatsiyasi hujumchilari
Futbol yarim himoyachilari
Yashayotgan insonlar
1937-yilda tugʻilganlar
Jack Charlton

John Charlton (1935-yil 8-may – 2020-yil 10-iyul) - himoyachi sifatida o'ynagan ingliz futbolchisi va murabbiy.

Manbalar 

Pages using infobox football biography with a module
Angliya futbolchilari
2020-yilda vafot etganlar
1935-yilda tugʻilganlar
Angliyalik siyosatchilar